夏至

夏至，廿四節氣之一，冬至起計第十二個，立春計起第十個，多數喺西曆6月21號或者6月22號，亦即係太陽響黃經90°嗰日，直射北回歸線。呢一日北半球夜晚最短，日頭最長。因為係咁，古人憑立竿睇日影就曉得呢日最長。而呢日之後日照會越來越短。《月令七十二候集解》：「五月中……夏，假也，至，極也，萬物於此皆假大而至極也。」

若一年以冬至起，夏至則為半年。上古華夏亦會慶祝。以黃曆來計，冬至必為十一月，夏至亦為五月，為午月。端午節可謂夏至慶祝遺留，原本與屈原無關。直至大清時，夏至慶祝為夏節，有放假一日之習。中國部份少數民族，會視為年中嘅新年，同冬至睇齊。

夏至日，日會喺全年至北位，北半球而言，係至高位，南半球而言，係至低位。北極圈內全日白晝，南極圈內全日黑夜。若喺北回歸線，會見日過天頂，立干唔見影。

西洋占星，夏至係巨蟹宮之始。

英文
英文稱之為Summer solstice，以為夏日，然而人移居南半球，西洋六月即為南半球冬日，冬夏相反，有人改定義為南半球之Summer solstice喺十二月。故此又要分辨，六月至叫June solstice，十二月至叫 December solstice。

參攷 
《七十二候考》，清·曹仁虎著
《月令七十二候集解》，元·吳澄著

節氣